Ramba uchinyora ndima iyi - Zvaikanganisa zvikuru chirongwa chacho munguva refu, maneja webhizimisi waHarrison, Allen Klein, akanga aregeredza kunyoresa konzati dzacho seyamuro dzokuunganidza mari dzeUNICEF dzisati dzaitwa. Somuuyo, madhipatimendi emitero eAmerica neBritain akanga achida mugove wemari yakabva mualbum yomuraramo nefirimu rokokorodzano raSaul Swimmer, achiregeredza zvikumbiro zvaHarrison zvokuti bvumirano ipi neipi ipiwe muchinoitika cheiyi ngwavaira yorudzi rwomunhu. Kusvikira India yarova Pakistan
musi wa16 Zvita, America yakaramba ichipa zvombo nerubatsiro rwemari kuhondo yePakistan, inotungamirirwa naGeneral Yahya Khan, pasinei nemishumo yerupondorwo rwuri kuitwa vanhu veBangladesh. Achipindura chikumbiro chomumwe muNew Yorker chokutanga chikumbiro chokuti Dhipatimendi Rezvemari reU.S. ribvise mutero waro paalbum ye"Concert for Bangladesh", Harrison akanyora, kuti: "Kusvikira [vezvamatongerwe enyika] vava vanhu, tinofanira kuita basa redu kune vamwe pasina betsero yavo".